  Майя Бывальцева Москваысь «Обелиск» поисковой отряд Быдӟым Атыкай ож дыръя бырем Удмуртиысь ожгарчилэсь ӵыжы-выжыоссэ утча.  Михаил Константинович Игнатьев вордскемын Кез ёросысь Удмурт Зязьгор гуртын 18-тӥ коньывуонэ 1910-тӥ арын. Рядовой красноармеец Западной фронтлэн 33-тӥ армиысьтыз 17-тӥ стрелковой дивизиысь 1316-тӥ стрелковой полкын. Ожгарчилэсь лысьӧмъёссэ 2016-тӥ арын 6-тӥ куартолэзе Смоленск улосвылысь Тёмкино ёросысь Мурыгино гуртысь азьвыл госпитальлэн шайвыл бервылысьтыз шедьтӥзы. Ар ортчыса, 2017-тӥ арын 6-тӥ куартолэзе, со ёросысь ик Васильевсокй черкогуртысь огъя шае ватӥзы. Со дырысен «Обелисклэн» ёзчиосыз Михаил Игнатьевлэсь ӵыжы-выжыоссэ утчало.  Кызьы возьматэ улон, солдатъёслэн ӵыжы-выжыоссы шер кошко со улосвылысь, кытын ожлэсь азьло улӥзы. <…> Ожгарчилэсь нимъем папказэ но шайлэсь выль адрессэ сётэммы потэ, соос лыктыны но матысь адямизылы йыбырттыны мед быгатозы Михаил Поляков, утчан ужъёсты нуись «Обелиск» отрядлэн кивалтӥсезБырем ожгарчилэн ӵыжы-выжыосыз яке соос сярысь тодӥсьёс волонтёрлы Роза Фаттаховалы 8 (903) 089-75-79 номеро телефонъя яке roza-fattahova@mail.ru электрон почтая вазиськыны быгато. Тегъёс: Мерлык Кез Удмуртия ожгарчиос БыдӟымАтыкайож  